SL Uradni list Evropske unije C 174/24

Objava v skladu s členom 26(2) Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil glede imena zajamčene tradicionalne posebnosti

(2016/C 174/10)

V skladu s prvim pododstavkom člena 26(1) Uredbe (EU) št. 1151/2012 Evropskega parlamenta in Sveta (1) je Belgija predložila (2) imena „Vieille Kriek, Vieille Kriek-Lambic, Vieille Framboise-Lambic, Vieux fruit-Lambic/Oude Kriek, Oude Kriekenlambiek Oude Frambozenlambiek, Oude Fruit-lambiek“ in „Vieille Gueuze, Vieille Gueuze-Lambic, Vieux Lambic/Oude Geuze, Oude Geuze-Lambiek, Oude Lambiek“ kot imena zajamčenih tradicionalnih posebnosti (ZTP), ki so v skladu z Uredbo (EU) št. 1151/2012. Imena „Vieille Kriek, Vieille Kriek-Lambic, Vieille Framboise-Lambic, Vieux fruit-Lambic/Oude Kriek, Oude Kriekenlambiek Oude Frambozenlambiek, Oude Fruit-lambiek“ in „Vieille Gueuze, Vieille Gueuze-Lambic, Vieux Lambic/Oude Geuze, Oude Geuze-Lambiek, Oude Lambiek“ so že bila registrirana z Uredbo Komisije (ES) št. 2301/97 (3) kot certifikati o posebnih lastnostih, zaščitena kot zajamčene tradicionalne posebnosti brez pridržanja imena v skladu s členom 13(1) Uredbe Sveta (EGS) št. 2082/92 (4), ki je bil nadomeščen s členom 13(1) Uredbe Sveta (ES) št. 509/2006 (5), trenutno pa so zaščitena v skladu s členom 25(2) Uredbe (EU) št. 1151/2012.

Glede na navedeno Komisija objavlja imena

„Vieille Kriek, Vieille Kriek-Lambic, Vieille Framboise-Lambic, Vieux fruit-Lambic/Oude Kriek, Oude Kriekenlambiek Oude Frambozenlambiek, Oude Fruit-lambiek“

in

„Vieille Gueuze, Vieille Gueuze-Lambic, Vieux Lambic/Oude Geuze, Oude Geuze-Lambiek, Oude Lambiek“,

da se omogoči njihov vnos v register zajamčenih tradicionalnih posebnosti iz člena 22 Uredbe (EU) št. 1151/2012.

Ta objava je v skladu s členom 51 navedene uredbe podlaga za uveljavljanje pravice do ugovora proti vnosu navedenih imen v register zajamčenih tradicionalnih posebnosti iz člena 22 Uredbe (EU) št. 1151/2012.

Če so ta imena vnesena v register v skladu s členom 26(4) Uredbe (EU) št. 1151/2012, veljavne specifikacije proizvodov zajamčene tradicionalne posebnosti „Vieille Kriek, Vieille Kriek-Lambic, Vieille Framboise-Lambic, Vieux fruit-Lambic/Oude Kriek, Oude Kriekenlambiek Oude Frambozenlambiek, Oude Fruit-lambiek“ oziroma „Vieille Gueuze, Vieille Gueuze-Lambic, Vieux Lambic/Oude Geuze, Oude Geuze-Lambiek, Oude Lambiek“ štejejo za specifikacijo iz člena 19 Uredbe (EU) št. 1151/2012 za ZTP „Vieille Kriek, Vieille Kriek-Lambic, Vieille Framboise-Lambic, Vieux fruit-Lambic/Oude Kriek, Oude Kriekenlambiek Oude Frambozenlambiek, Oude Fruit-lambiek“ oziroma „Vieille Gueuze, Vieille Gueuze-Lambic, Vieux Lambic/Oude Geuze, Oude Geuze-Lambiek, Oude Lambiek“, ki so zaščitena s pridržanjem imena.

Zaradi popolnosti in v skladu s členom 26(2) Uredbe (EU) št. 1151/2012 ta objava vsebuje veljavno specifikacijo ZTP „Vieille Kriek, Vieille Kriek-Lambic, Vieille Framboise-Lambic, Vieux fruit-Lambic/Oude Kriek, Oude Kriekenlambiek Oude Frambozenlambiek, Oude Fruit-lambiek“ in „Vieille Gueuze, Vieille Gueuze-Lambic, Vieux Lambic/Oude Geuze, Oude Geuze-Lambiek, Oude Lambiek“, kot je že bila objavljena v Uradnem listu Evropske unije (6).

ZAHTEVEK ZA REGISTRACIJO POSEBNEGA PROIZVODA

UREDBA SVETA (EGS) št. 2082/92

Nacionalni zahtevek št.: —

1. Pristojna služba v državi članici, ki pošilja sporočilo

Ime: Ministrstvo za gospodarske zadeve Služba za gospodarske odnose Agroživilska sektorska politika Tel. +32 22309043 Faks +32 22309565

2. Skupina vložnikov

Ime : Confédération des Brasseries de Belgique (CBB) (Konfederacija belgijskih pivovarn) Michel Brichet, izvršni direktor Naslov : Maison des Brasseurs Grand Place 10 1000 Bruxelles/Brussel BELGIQUE/BELGIË Tel. +32 25114987 Faks +32 25113259 Sestava : proizvajalec/predelovalec (x) drugo ( )

3. Ime proizvoda

FR: Vieille Kriek, Vieille Kriek-Lambic, Vieille Framboise-Lambic, Vieux Fruit-Lambic

NL: Oude Kriek, Oude Kriekenlambiek, Oude Frambozenlambiek, Oude Fruitlambiek

4. Vrsta proizvoda: Skupina 2.1

5. Specifikacija (Povzetek zahtev iz člena 6(2))

(a) Ime proizvoda:

FR: Vieille Kriek, Vieille Kriek-Lambic, Vieille Framboise-Lambic, Vieux Fruit-Lambic

NL: Oude Kriek, Oude Kriekenlambiek, Oude Frambozenlambiek, Oude Fruitlambiek

(b) Posebne metode proizvodnje:

Kislo pivo, med katerega proizvodnjo nastane spontana fermentacija. Pivo, nastalo s spontano fermentacijo, se pridobi s fermentacijo prevretega ekstrakta po naravni inokulaciji okoliškega zraka med hlajenjem.

(c) Tradicionalne značilnosti:

Tradicionalne značilnosti piv Gueuze, Lambic, Gueuze-Lambic in Faro ter sadnih piv z osnovo piva Lambic so podrobno opisane v priročniku „La Région du Lambic“ Thierryja Delplancqa (september 1995). Ta priročnik opisuje različne proizvode, njihovo etimologijo in prvo omembo ter njihov geografski položaj. V tem delu je navedeno, da proizvodnja teh piv sega vsaj na začetek 19. stoletja in za Faro celo v 18. stoletje.

(d) Opis proizvoda:

Kislo pivo z značilnimi aromatičnimi značilnostmi staranja, pri katerem je rod Brettanomyces Bruxellensis in/ali Lambicus odločilna mikrobna komponenta, in z začetno minimalno gostoto 12,7 ° Plato, največjim pH 3,8 in največjo grenkostjo 20 BU.

Pivo „Vieille Kriek“ ali „Vieille Kriek-Lambic“ se pridobiva iz mešanice piv „Lambic“, v katerih je tehtana povprečna starost eno leto ali več, najstarejša sestavina pa je bila starana v lesenih sodih najmanj eno leto. Poleg tega je ta mešanica deležna sekundarne fermentacije in je odvisna od usedline ter ima največjo stopnjo izoamilacetata 0,5 ppm po šestih mesecih staranja v steklenici, najnižjo stopnjo etilacetata 50 ppm, hlapnih kislin je najmanj 10 meq. NaOH in skupne kisline znašajo najmanj 75 meq. NaOH.

Pivo „Vieille Kriek“ se pridobiva z dodajanjem češenj, češnjevega soka ali koncentrata češnjevega soka, ki mora v smislu enakovredne teže češenj predstavljati najmanj 10 % in največ 25 % mase končnega proizvoda. Enako velja za druga sadna piva, razen za pivo iz breskev, pri katerem lahko najvišji odstotek znaša do 30 %.

(e) Minimalne zahteve in postopek nadzora:

Nadzor bo izvajal AIE (Administration de l’Inspection Economique), uradna nadzorna služba belgijskega ministrstva za gospodarske zadeve, ki se ukvarja s proizvodi, proizvedenimi v Belgiji.

Nadzor bo zajemal:

— zaloge in upravljanje zalog v zadevnih pivovarnah,

— jemanje vzorcev v pivovarnah in distribucijskih podjetjih, da se preveri metoda proizvodnje in skladnosti proizvoda; mikrobiološki preskus med varjenjem piva in preverjanje aromatičnega profila. V laboratoriju se lahko preskusijo tudi gostota, pH, barva in grenkost.

6. Zahtevek za pridržek v skladu s členom 13(2): Ne

Št. ES S/BE/00009/960722

Datum prejema popolnega zahtevka:

ZAHTEVEK ZA REGISTRACIJO POSEBNEGA PROIZVODA

UREDBA SVETA (EGS) št. 2082/92

Nacionalni zahtevek št.: —

1. Pristojna služba v državi članici, ki pošilja sporočilo

Ime: Ministrstvo za gospodarske zadeve Služba za gospodarske odnose Agroživilska sektorska politika Tel. +32 22309043 Faks +32 22309565

2. Skupina vložnikov

Ime : Confédération des Brasseries de Belgique (CBB) (Konfederacija belgijskih pivovarn) Michel Brichet, izvršni direktor Naslov : Maison des Brasseurs Grand Place 10 1000 Bruxelles/Brussel BELGIQUE/BELGIË Tel. +32 25114987 Faks +32 25113259 Sestava : proizvajalec/predelovalec (x) drugo ( )

3. Ime proizvoda

FR: Gueuze Vieille, Gueuze-Lambic Vieille, Lambic Vieux

NL: Oude Geuze, Oude Geuze-Lambiek, Oude Lambiek

4. Vrsta proizvoda: Skupina 2.1

5. Specifikacija (povzetek zahtev iz člena 6(2))

(a) Ime proizvoda:

FR: Gueuze Vieille, Gueuze-Lambic Vieille, Lambic Vieux

NL: Oude Geuze, Oude Geuze-Lambiek, Oude Lambiek

(b) Posebne metode proizvodnje:

Kislo pivo, med katerega proizvodnjo nastane spontana fermentacija. Pivo, nastalo s spontano fermentacijo, se pridobi s fermentacijo prevretega ekstrakta po naravni inokulaciji okoliškega zraka med hlajenjem.

(c) Tradicionalne značilnosti:

Tradicionalne značilnosti piv Gueuze, Lambic, Gueuze-Lambic in Faro ter sadnih piv z osnovo piva Lambic so podrobno opisane v priročniku „La Région du Lambic“ Thierryja Delplancqa (september 1995). Ta priročnik opisuje različne proizvode, njihovo etimologijo in prvo omembo ter njihov geografski položaj. V tem delu je navedeno, da proizvodnja teh piv sega vsaj na začetek 19. stoletja in za Faro celo v 18. stoletje.

(d) Opis proizvoda:

Kislo pivo z značilnimi aromatičnimi značilnostmi staranja, pri katerem je rod Brettanomyces Bruxellensis in/ali Lambicus odločilna mikrobna komponenta, in z začetno minimalno gostoto 12,7 ° Plato, največjim pH 3,8, barvo največ 25 EBC in največjo grenkostjo 20 BU.

Pivo „Vieille Kriek“ ali „Vieille Kriek-Lambic“ se pridobiva iz mešanice piv „Lambic“, v katerih je tehtana povprečna starost eno leto ali več, najstarejša sestavina pa je bila starana v lesenih sodih najmanj tri leta. Poleg tega je ta mešanica deležna sekundarne fermentacije in je odvisna od usedline ter ima največjo stopnjo izoamilacetata 0,5 ppm po šestih mesecih staranja v steklenici, najnižjo stopnjo etilacetata 50 ppm, hlapnih kislin je najmanj 10 meq. NaOH in skupne kisline znašajo najmanj 75 meq. NaOH.

(e) Minimalne zahteve in postopek nadzora:

Nadzor bo izvajal AIE (Administration de l’Inspection Economique), uradna nadzorna služba belgijskega ministrstva za gospodarske zadeve, ki se ukvarja s proizvodi, proizvedenimi v Belgiji.

Nadzor bo zajemal:

— zaloge in upravljanje zalog v zadevnih pivovarnah,

— jemanje vzorcev v pivovarnah in distribucijskih podjetjih, da se preveri metoda proizvodnje in skladnosti proizvoda; mikrobiološki preskus med varjenjem piva in preverjanje aromatičnega profila. V laboratoriju se lahko preskusijo tudi gostota, pH, barva in grenkost.

6. Zahtevek za pridržek v skladu s členom 13(2): Ne

Št. ES S/BE/00007/960722

Datum prejema popolnega zahtevka:

(1) Uredba (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (UL L 343, 14.12.2012, str. 1).

(2) EU št. BE-TSG-0107-01406 – 22.12.2015.

(3) Uredba Komisije (ES) št. 2301/97 z dne 20. novembra 1997 o vnosu nekaterih imen v „Register certifikatov o posebnih lastnostih“, predvidenega z Uredbo Sveta (EGS) št. 2082/92 o certifikatih o posebnih lastnostih za kmetijske proizvode in živila (UL L 319, 21.11.1997, str. 8).

(4) Uredba Sveta (EGS) št. 2082/92 z dne 14. julija 1992 o certifikatih o posebnih lastnostih za kmetijske proizvode in živila (UL L 208, 24.7.1992, str. 9).

(5) Uredba Sveta (ES) št. 509/2006 z dne 20. marca 2006 o zajamčenih tradicionalnih posebnostih kmetijskih proizvodov in živil (UL L 93, 31.3.2006, str. 1). Uredba je bila razveljavljena in nadomeščena z Uredbo (EU) št. 1151/2012.

(6) UL C 21, 21.1.1997, str. 5 in 9.